|  |  |
| --- | --- |
| Številka:  | 094-1/2024-3340-17 |
| Datum: | 15. 3. 2024 |

Ministrstvo za kulturo (v nadaljnjem besedilu: ministrstvo) na podlagi prvega odstavka 6. člena Zakon o Prešernovi nagradi (Uradni list RS, št. 54/17 in 12/24) objavlja

**javni poziv za predlaganje kandidatov za člane upravnega odbora Prešernovega sklada**

**1.** Upravni odbor Prešernovega sklada (v nadaljnjem besedilu: upravni odbor) upravlja Prešernov sklad na podlagi zakona, ki ureja Prešernovo nagrado, in Statuta Prešernovega sklada (Uradni list RS, št. 66/18) ter na osrednji proslavi v počastitev slovenskega kulturnega praznika podeljuje Prešernove nagrade in nagrade Prešernovega sklada, ki so najvišje državne nagrade za umetniške dosežke.

**2.** Upravni odbor sestavlja 15 članov, ki jih na podlagi predloga Vlade Republike Slovenije (v nadaljnjem besedilu: vlada) imenuje Državni zbor Republike Slovenije.

Vlada oblikuje predlog imenovanja po izvedenem javnem pozivu zainteresirani javnosti za predlaganje kandidatov za člane upravnega odbora. Javni poziv objavi ministrstvo, pristojno za kulturo.

Vlada pri oblikovanju predloga za imenovanje članov upravnega odbora ni vezana na v javnem pozivu prejete predloge, mora pa upoštevati ustrezno in enakovredno zastopanost vseh področij kulture in spolno uravnoteženost.

**3.** Člani upravnega odbora se imenujejo iz vrst kulturnih ustvarjalcev ter uglednih strokovnjakov s področja kulture.

**4.** Člani upravnega odbora se imenujejo za štiri leta. Posameznik je lahko imenovan za člana upravnega odbora največ dvakrat.

**5.** Delo članov upravnega odbora je častno. Člani upravnega odbora so upravičeni do povračila potnih stroškov in drugih morebitnih stroškov, povezanih z delom v upravnem odboru. Upravni odbor lahko odloči, da se namesto povračila stroškov iz prejšnjega stavka izplačujejo sejnine, katerih višina se določi s statutom.

**6.** Predlog za kandidata naj vsebuje življenjepis kandidata in kratko predstavitev njegovega ustvarjalnega ali strokovnega dela. Predlogu se doda tudi izpolnjena in podpisana izjava, Obrazec 1, ki je priloga tega javnega poziva.

**7.** Rok za oddajo predloga je vključno 15. april 2024.

**8.** Uporabljeni izrazi, zapisani v moški slovnični obliki, so uporabljeni kot nevtralni za moško in žensko slovnično obliko.

Predlogi se pošljejo v zaprti ovojnici z oznako: »Ne odpiraj – Predlog kandidata oziroma kandidatke za Upravni odbor Prešernovega sklada« na naslov: Ministrstvo za kulturo, Maistrova 10, 1000 Ljubljana. Za pisno obliko prijave se šteje tudi elektronska oblika, poslana na elektronski naslov gp.mk@gov.si, pri čemer veljavnost prijave ni pogojena z elektronskim podpisom

V postopku javnega poziva ni možnosti vlaganja pravnih sredstev.

Kontaktna oseba za dodatna pojasnila v času uradnih ur Ministrstva za kulturo je Lara Otoničar Vaessen, elektronski naslov: Lara.Otonicar-Vaessen@gov.si, telefonska številka: 01 369 5987.

dr. Asta Vrečko

ministrica